
A N U N Ț
Publicat in data de 05.10.2026 la ora 700

Având în vedere prevederile:
- Hotărârii nr. 1.336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice;
- O.M.S. nr. 1470/2011 pentru aprobarea criteriilor privind angajarea şi promovarea în funcţii, grade şi trepte profesionale a personalului contractual din unităţile sanitare publice din sectorul sanitar;
- Procedurii privind recrutarea personalului Spitalului de psihiatrie ”Sf. Nicolae” Roman;
- Legii nr. 53/2003 Codul muncii;
și adresa Consiliului Județean nr. 51/34020 din 23.09.2026 / nr. act (SRU45)2509 din 24.09.2026 prin care s-a aprobat scoaterea la concurs a posturilor,

Spitalul de Psihiatrie ”Sf. Nicolae” Roman, cu sediul în localitatea Roman , strada Ion Nanu, numărul 4, județul Neamț, organizează în perioada 05.10-09.11.2026 concurs pentru ocuparea a 3 posturi vacante de infirmier debutant în cadrul Sectiei psihiatrie cronici, perioadă nedeterminată, durata timpului de lucru de 8h/zi in ture de 12/24: 0700 – 1900 = tura I si 1900 – 0700 = tura II.

Condiții generale de participare la concurs:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din H.G. nr. 1336/2022.
i) cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019, cu modificările și completările ulterioare

Condiții specifice de participare la concurs:
Studii medii/generale.

Concursul va consta în susținerea unei probe scrise și a unei probe interviu.

Dosarele de înscriere la concurs se vor depune la sediul Spitalului de Psihiatrie ”Sf. Nicolae” Roman, Comp. RUNOS, din Roman, str. Ion Nanu, nr. 4, până pe data de 16.10.2026, ora 1500.
În termen de o zi lucrătoare de la data expirării termenului de depunere a dosarelor, comisia de concurs va selecta dosarele de concurs pe baza îndeplinirii condițiilor de participare. Rezultatul selecției dosarelor de înscriere se afișează pe site-ul spitalului și la avizierul unității în termen de maximum o zi lucrătoare de la data expirării termenului de selecție a dosarelor.

Proba scrisă va avea loc în data de 02.11.2026 ora 1000, la sediul spitalului din Roman, str. Ion Nanu, nr. 4. (în cazul în care vor interveni modificări referitoare la data, ora și locația desfășurării concursului, acestea vor fi afișate la avizierul spitalului și pe pagina de internet a acestuia).
Se pot prezenta la etapa următoare numai candidații declarați admiși la proba precedentă.

Proba interviu va avea loc în data de 05.11.2026 ora 1000.

Comunicarea rezultatelor la fiecare probă a concursului se va face în termen de maxim o zi lucrătoare de la data finalizării probei prin afișare la avizierul unității și pe pagina de internet a spitalului.
Contestațiile privind selecția dosarelor, rezultatul probei scrise și al probei interviu se pot depune în termen de cel mult o zi lucrătoare de la data afișării rezultatului. Comunicarea rezultatelor la contestațiile depuse se face prin afișare la avizierul  unității și pe pagina de internet a spitalului în termen de o zi lucrătoare de la expirarea termenului de depunere a contestațiilor pentru fiecare probă.

Dosarul de concurs va conține, în mod obligatoriu, următoarele documente:
a) formular de înscriere la concurs, conform modelului prevăzut la anexa atașată prezentului anunț;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) certificat de cazier judiciar sau, după caz, extrasul de pe cazierul judiciar;
f) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
g) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
h) curriculum vitae, model comun european. 
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii. 
Copiile de pe actele prevăzute la lit. b)-d), precum și copia certificatului de încadrare într-un grad de handicap se prezintă însoțite de documentele originale, care se certifică cu mențiunea „conform cu originalul“ de către secretarul comisiei de concurs. 
Documentul prevăzut la lit. e) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor are obligația de a completa dosarul de concurs cu originalul documentului prevăzut la lit. e), anterior datei de susținere a probei scrise. 

Candidații vor fi declarați admiși în funcție de punctajul final (media aritmetică a punctajelor obținute la proba scrisă și la proba interviu).
Prezentarea la post se face în termen de 15 zile calendaristice de la data afișării rezultatelor concursului.
Perioada de probă este de ___ de zile calendaristice de la data încheierii contractului individual de muncă, conform prevederilor art. 31 din Codul muncii.
Tematica, bibliografia și atribuțiile specifice sunt cele prevăzute în anexa la prezentul anunț.
Informații suplimentare se pot obține la sediul unității din Roman, str. Ion Nanu, nr. 4, tel. 0721-216765, e-mail: salarizare.spsnroman@gmail.com sau pe site-ul unității www.spsnroman.ro secțiunea Despre noi → Organizare → Carieră/Anunțurile posturilor scoase la concurs.

A se vedea CCM.

MANAGER 

dr. Hîncu Anca-Mihaela

